title: A Tanács (KKBP) 2015/599 határozata ( 2015. április 15. ) az Európai Unió közel-keleti békefolyamathoz rendelt különleges képviselőjének kinevezéséről

text:
               16.4.2015

               HU

               Az Európai Unió Hivatalos Lapja

               L 99/29

         A TANÁCS (KKBP) 2015/599 HATÁROZATA
   (2015. április 15.)
   az Európai Unió közel-keleti békefolyamathoz rendelt különleges képviselőjének kinevezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               Az izraeli-palesztin konfliktus rendezése stratégiai prioritás az Unió számára, és az Uniónak továbbra is tevékenyen közre kell működnie a kérdésben mindaddig, amíg a konfliktus a kétállami megoldás alapján nem rendeződik.

               (2)

               A közel-keleti békefolyamathoz rendelt különleges képviselőt (EUKK) 12 hónapos időtartamra kell kinevezni.

               (3)

               Az EUKK a megbízatását olyan helyzetben látja el, amely rosszabbodhat, és amely akadályozhatja az Unió külső tevékenységének tekintetében a Szerződés 21. cikkében meghatározott célkitűzések megvalósítását,

         ELFOGADTA EZT A HATÁROZATOT:
   1. cikk
   Az Európai Unió különleges képviselője
   A Tanács 2016. április 30-ig Fernando GENTILINI-t nevezi ki az Európai Unió közel-keleti békefolyamathoz rendelt különleges képviselőjévé. A Tanács határozhat úgy, hogy az EUKK megbízatását korábban megszünteti a Politikai és Biztonsági Bizottság (PBB) értékelése és az Unió külügyi és biztonságpolitikai főképviselőjének (a továbbiakban: főképviselő) javaslata alapján.
   2. cikk
   Politikai célkitűzések
   (1)   Az EUKK megbízatása az Unió közel-keleti békefolyamattal kapcsolatos politikai célkitűzésein alapul.
   (2)   A végső cél az átfogó béke elérése, amelyet a kétállami megoldás alapján kell megvalósítani, összhangban az ENSZ Biztonsági Tanácsának vonatkozó határozataival, a madridi konferencia elveivel – köztük a „békéért földet” elvvel –, a tárgyalási menetrenddel, a felek által korábban elért megállapodásokkal és az arab békekezdeményezéssel, és amelynek eredményeképpen Izrael, valamint egy demokratikus, területileg egybefüggő, életképes, békés és szuverén palesztin állam biztonságos és elismert határok között él majd egymás mellett, rendezett kapcsolatokat tartva fenn szomszédaival. Az izraeli–arab kapcsolatok szerteágazó területeire tekintettel a regionális dimenzió alapvető fontosságú eleme az átfogó békének.
   (3)   A kitűzött cél elérése szempontjából fontos politikai feladatot jelent a kétállami megoldás fenntartása, valamint a békefolyamat újraindítása és támogatása. A tárgyalások alapjait lefektető egyértelmű paraméterek kulcsfontosságúak a tárgyalások sikeres kimeneteléhez. Az Unió a Tanács 2009. decemberi, 2010. decemberi és 2014. júliusi következtetéseiben kialakította álláspontját e paraméterekkel kapcsolatosan, és azt a továbbiakban is tevékenyen előmozdítja.
   (4)   Az Unió elkötelezett amellett, hogy együttműködjön a felekkel és nemzetközi partnereivel, többek között azáltal, hogy részt vesz a közel-keleti kvartettben (a továbbiakban: kvartett), és megfelelő nemzetközi kezdeményezésekkel próbál új lendületet vinni a tárgyalásokba.
   3. cikk
   Megbízatás
   (1)   A politikai célkitűzések megvalósítása érdekében az EUKK megbízatása a következő:

               a)

               az Unió részéről tevékeny és hatékony hozzájárulást nyújt az izraeli–palesztin konfliktus kétállami megoldáson alapuló végső rendezésére irányuló fellépésekhez és kezdeményezésekhez, összhangban az idevágó uniós paraméterekkel;

               b)

               a békefolyamat megerősítése érdekében végzett együttműködés céljából szoros kapcsolatot épít ki és tart fenn a közel-keleti békefolyamatban részt vevő valamennyi féllel, az érintett politikai szereplőkkel, a régió egyéb országaival, a kvartett tagjaival és más érintett országokkal, valamint az ENSZ-szel és egyéb érintett nemzetközi szervezetekkel, mint például az Arab Államok Ligájával;

               c)

               adott esetben – és az összes főbb érdekelt féllel, valamint az uniós tagállamokkal egyeztetve – részt vesz egy esetleges új tárgyalási keret előmozdításában, és hozzájárul ahhoz;

               d)

               aktívan segíti a felek közötti béketárgyalásokat és hozzájárul ezekhez, többek között azáltal, hogy e tárgyalások keretében javaslatokat terjeszt elő az Unió nevében;

               e)

               biztosítja az Unió folyamatos jelenlétét a releváns nemzetközi fórumokon;

               f)

               hozzájárul a válságkezeléshez és -megelőzéshez, a Gázai övezet vonatkozásában is;

               g)

               az arra vonatkozó felkérés alapján hozzájárul a felek között létrejött nemzetközi megállapodások végrehajtásához, és diplomáciai megbeszéléseket folytat a felekkel, amennyiben azok megszegik ezeket a megállapodásokat;

               h)

               hozzájárul azokhoz a politikai törekvésekhez, amelyek célja, hogy gyökeres változásokra kerüljön sor és azok eredményeként tartós megoldás szülessen a Gázai övezet kérdésében, amely a majdani palesztin állam szerves részét képezi. Ezzel a kérdéssel a tárgyalások keretében is foglalkozni kell;

               i)

               kiemelt figyelmet fordít a békefolyamat regionális vonatkozásait érintő tényezőkre, az arab partnerekkel való párbeszédre és az arab békekezdeményezés megvalósítására;

               j)

               a békefolyamat keretében konstruktív párbeszédbe kezd a megállapodások aláíró feleivel a demokrácia alapvető normái – többek között a nemzetközi humanitárius jog, az emberi jogok és a jogállamiság – tiszteletben tartásának előmozdítása érdekében;

               k)

               javaslatokat terjeszt elő a békefolyamatba történő uniós beavatkozás lehetőségeiről, valamint az Unió általi kezdeményezések és a békefolyamathoz kapcsolódó jelenlegi uniós erőfeszítések – mint például az Unió által a palesztin reformokhoz nyújtott hozzájárulás, beleértve a kapcsolódó uniós fejlesztési projektek politikai szempontjait is – folytatásának legjobb módjáról;

               l)

               arra sarkallja a feleket, hogy tartózkodjanak a kétállami megoldás életképességét fenyegető egyoldalú lépésektől;

               m)

               a kvartetthez delegált megbízottként beszámol a tárgyalások eredményeiről és alakulásáról, valamint az Unió által kialakított álláspontok alapján és a kvartett egyéb tagjaival is együttműködve hozzájárul a kvartetthez delegált megbízottak üléseinek az előkészítéséhez;

               n)

               az emberi jogokért felelős EUKK-val együttműködve hozzájárul az Unió emberi jogi politikájának, többek között az Unió emberi jogi iránymutatásainak – különösen a gyermekek és a fegyveres konfliktusok kapcsolatáról, továbbá a nők elleni erőszakról, valamint a nőkkel szembeni megkülönböztetés valamennyi formája elleni küzdelemről szóló uniós iránymutatásoknak, valamint a nőkről, a békéről és a biztonságról szóló 1325 (2000) ENSZ BT-határozattal kapcsolatos uniós politikának – a végrehajtásához, többek között a fejlemények figyelemmel kísérése és az azokról tett jelentések, valamint az e tekintetben megfogalmazott ajánlások révén;

               o)

               hozzájárul ahhoz, hogy a régió véleményformálói jobban megértsék az Unió szerepét.

         (2)   Az EUKK segíti a főképviselő munkáját, és folyamatosan felügyeli mindazokat a tevékenységeket, amelyeket az Unió a közel-keleti békefolyamathoz kapcsolódóan a régióban folytat.
   4. cikk
   A megbízatás végrehajtása
   (1)   Az EUKK felel a megbízatásnak a főképviselő felügyelete melletti végrehajtásáért.
   (2)   A PBB kiemelt kapcsolatot tart fenn az EUKK-val, és egyben az EUKK elsődleges kapcsolattartója a Tanács felé. A PBB – a megbízatás keretein belül és a főképviselő hatáskörének sérelme nélkül – stratégiai iránymutatást és politikai irányítást nyújt az EUKK számára.
   (3)   Az EUKK szorosan együttműködik az Európai Külügyi Szolgálattal (EKSZ) és annak megfelelő szervezeti egységeivel.
   (4)   Az EUKK szorosan együttműködik a jeruzsálemi uniós képviseleti irodával, az Unió tel-avivi küldöttségével, valamint a régió minden egyéb érintett uniós küldöttségével.
   (5)   Az EUKK elsődleges működési helye a régióban található, ezzel egyidejűleg rendszeres jelenlétet biztosít az EKSZ székhelyén.
   5. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2016. április 30-ig terjedő időszakra 1 980 000 EUR.
   (2)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni.
   (3)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadásról köteles elszámolni a Bizottságnak.
   6. cikk
   A csoport létrehozása és összetétele
   (1)   Megbízatása és a rendelkezésre álló megfelelő pénzügyi eszközök keretein belül az EUKK felel a csoportjának létrehozásáért. A csoportnak rendelkeznie kell a megbízatás keretében szükséges speciális szakpolitikai ismeretekkel. Az EUKK folyamatosan és haladéktalanul tájékoztatja a Tanácsot és a Bizottságot a csoport összetételéről.
   (2)   A tagállamok, az Unió intézményei és az Európai Külügyi Szolgálat (EKSZ) javaslatot tehetnek olyan alkalmazottak kirendelésére, akik az EUKK-t munkájában segítik. Az ilyen kirendelt személyzet javadalmazását az érintett tagállam, az Unió érintett intézménye vagy az EKSZ fedezi. Az EUKK mellé a tagállamok által az Unió intézményeihez vagy az EKSZ-hez kiküldött szakértőket is ki lehet helyezni. A szerződéses nemzetközi személyzet tagjainak a tagállamok állampolgárainak kell lenniük.
   (3)   A kirendelt személyzet tagjai a küldő állam, a küldő uniós intézmény vagy az EKSZ közigazgatási fennhatósága alatt maradnak, és az EUKK megbízatásának érdekében járnak el és végzik feladatukat.
   7. cikk
   Az EUKK és személyzete részére biztosított kiváltságok és mentességek
   Az EUKK és személyzete feladatának elvégzéséhez, illetve a zökkenőmentes működéshez szükséges kiváltságokról, mentességekről és egyéb garanciákról – adott esetben – a fogadó országokkal kell megállapodni. Ehhez a tagállamok és az EKSZ minden szükséges támogatást megadnak.
   8. cikk
   Az EU-minősített adatok biztonsága
   Az EUKK és csoportjának tagjai tiszteletben tartják a 2013/488/EU tanácsi határozatban (1) megállapított biztonsági elveket és minimumszabályokat.
   9. cikk
   Hozzáférés az információkhoz és logisztikai támogatás
   (1)   A tagállamok, az EKSZ, a Bizottság és a Tanács Főtitkársága biztosítja, hogy az EUKK minden lényeges információhoz hozzáférjen.
   (2)   A térségben működő uniós küldöttségek és/vagy a tagállamok adott esetben logisztikai segítséget nyújtanak a térségben.
   10. cikk
   Biztonság
   Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően, valamint a megbízatásával és a hatáskörébe tartozó földrajzi terület biztonsági helyzetével összhangban – a közvetlenül az irányítása alá tartozó állomány biztonsága érdekében meghoz minden ésszerű és megvalósítható intézkedést, elsősorban az alábbiakat:

               a)

               az adott misszióra vonatkozó biztonsági tervet dolgoz ki az EKSZ iránymutatása alapján, amely rendelkezik a misszióra vonatkozó fizikai, szervezeti és eljárási biztonsági intézkedésekről, szabályozza az állomány biztonságos mozgását a misszió területére és a misszió területén belül, továbbá kiterjed a biztonsági események kezelésére, valamint meghatározza a vészhelyzeti intézkedési tervet és a misszió evakuálási tervét;

               b)

               biztosítja, hogy az Unión kívül telepített teljes állomány a misszió területén fennálló körülmények által megkövetelt, nagy kockázat elleni biztosítással rendelkezzen;

               c)

               biztosítja, hogy az Unión kívül telepítendő csoportjának valamennyi tagja – a helyi szerződéses személyzetet is beleértve – megfelelő, a misszió területének az EKSZ általi biztonsági minősítéséhez igazodó biztonsági képzésben részesüljön a misszió területére való érkezése előtt vagy érkezésekor;

               d)

               biztosítja, hogy a rendszeres biztonsági értékeléseket követően tett valamennyi ajánlást végrehajtsák, valamint az elért eredményekről szóló jelentések és a megbízatás végrehajtásáról szóló jelentések keretében írásban beszámol a főképviselőnek, a Tanácsnak és a Bizottságnak ezen ajánlások végrehajtásáról és az egyéb biztonsági kérdésekről.

         11. cikk
   Jelentéstétel
   Az EUKK szóban és írásban rendszeresen jelentést tesz a főképviselőnek és az EKSZ-nek. Az EUKK rendszeresen jelentést tesz továbbá a PBB-nek az Unió különleges képviselőinek kinevezésére, megbízatására és finanszírozására vonatkozó iránymutatásokban foglalt jelentéstételi minimumkövetelményeken és célkitűzéseken túlmenően. Az EUKK szükség szerint a tanácsi munkacsoportoknak is jelentést tesz. A rendszeres jelentéseket a COREU-hálózaton keresztül kell terjeszteni. Az EUKK jelentést tehet a Külügyek Tanácsának. A Szerződés 36. cikkének megfelelően az EUKK részt vehet az Európai Parlamentnek nyújtandó tájékoztatásban.
   12. cikk
   Koordináció
   (1)   Az Unió politikai céljainak elérése érdekében az EUKK hozzájárul az Unió tevékenységeinek egységéhez, összhangjához és hatékonyságához, és elősegíti annak biztosítását, hogy valamennyi uniós eszközt és tagállami intézkedést koherens módon alkalmazzák. Az EUKK tevékenységeit össze kell hangolni a Bizottság tevékenységeivel. Az EUKK rendszeresen tájékoztatja a tagállamok külképviseleteit és az Unió küldöttségeit.
   (2)   A helyszínen az EUKK szoros kapcsolatot tart fenn az Unió küldöttségeinek vezetőivel, a KBVP-missziók vezetőivel és a tagállamok külképviseleteinek vezetőivel. Ezek minden tőlük telhetőt megtesznek annak érdekében, hogy segítsék az EUKK-t megbízatásának végrehajtásában. Az EUKK – szorosan együttműködve a tel-avivi uniós küldöttség és a jeruzsálemi uniós képviseleti iroda vezetőjével – helyi politikai iránymutatást nyújt az Európai Unió palesztin területeken folytatott rendőri missziójának (EUPOL COPPS) és a rafahi határellenőrzést segítő európai uniós missziónak (EU BAM Rafah) a misszióvezetői számára. Az EUKK a helyszínen jelen lévő egyéb nemzetközi és regionális szereplőkkel is kapcsolatot tart fenn.
   13. cikk
   Felülvizsgálat
   E határozat végrehajtását, valamint az érintett régióra irányuló egyéb uniós hozzájárulásokkal való összhangját rendszeresen felül kell vizsgálni. Az EUKK 2015. szeptember végéig az elért eredményekről szóló jelentést, 2016. január végéig pedig a megbízatás végrehajtásáról szóló átfogó jelentést nyújt be a főképviselőnek, a Tanácsnak és a Bizottságnak.
   14. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2015. április 15-én.

            a Tanács részéről

            az elnök

         E. RINKĒVIČS

      (1)  A Tanács 2013/488/EU határozata (2013. szeptember 23.) az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).


               12.2.2016

               HU

               Az Európai Unió Hivatalos Lapja

               C 55/79

         P7_TA(2013)0216
   Végrehajtási intézkedés ellenzésének mellőzése: a Bosznia-Hercegovinából származó egyes állati melléktermékek tranzitforgalma
   Az Európai Parlament határozata a 142/2011/EU rendeletet módosító bizottsági végrehajtási rendelet tervezetének a Bosznia-Hercegovinából származó egyes állati melléktermékek tranzitforgalma tekintetében történő ellenzésének mellőzéséről (D025828/03 – 2013/2598(RPS))
   (2016/C 055/10)

      Az Európai Parlament,

               —

               tekintettel a bizottsági rendelet tervezetére (D025828/03),

               —

               tekintettel a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról szóló, 2009. október 21-i 1069/2009/EK európai parlamenti és tanácsi rendeletre (1), és különösen annak 41. cikke (3) bekezdésére és 42. cikke (2) bekezdésére,

               —

               tekintettel az 1069/2009/EK rendelet 52. cikkében említett bizottság 2013. március 5-i véleményére,

               —

               tekintettel a Bizottság 2013. május 16-i levelére, amelyben annak kinyilvánítására kéri a Parlamentet, hogy nem emel kifogást a rendelettervezet ellen,

               —

               tekintettel a Környezetvédelmi, Közegészségügyi és Élelmiszer-biztonsági Bizottság 2013. május 21-i, a Bizottsági Elnökök Értekezlete elnökének címzett levelére,

               —

               tekintettel a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozat 5a. cikkére (2),

               —

               tekintettel eljárási szabályzata 88. cikke (4) bekezdésének d) pontjára és 87a. cikkének (6) bekezdésére,

               —

               tekintettel arra, hogy az eljárási szabályzata 87a. cikke (6) bekezdésének harmadik és negyedik francia bekezdésében említett határidőn belül – amely 2013. május 22-én járt le – nem érkezett kifogás,

               1.

               kijelenti, hogy nem ellenzi a bizottsági végrehajtási rendelet tervezetét;

               2.

               utasítja elnökét, hogy továbbítsa ezt a határozatot a Bizottságnak és tájékoztatás céljából a Tanácsnak.

      (1)  HL L 300., 2009.11.14., 1. o.

      (2)  HL L 184., 1999.7.17., 23. o.


title: A Tanács 2003/856/KKBP határozata (2003. december 8.) az Európai Unió Rendőri Missziójáról szóló 2002/210/KKBP együttes fellépés végrehajtásáról

text:
Fontos jogi nyilatkozat

|

32003D0856

Hivatalos Lap L 323 , 10/12/2003 o. 0013 - 0013

		A Tanács 2003/856/KKBP határozata(2003. december 8.)az Európai Unió Rendőri Missziójáról szóló 2002/210/KKBP együttes fellépés végrehajtásárólAZ EURÓPAI UNIÓ TANÁCSA,tekintettel az Európai Unió Rendőri Missziójáról (EUPM) szóló, 2002. március 11-i 2002/210/KKBP tanácsi együttes fellépésre [1], és különösen annak 9. cikke (1) bekezdésének b) pontja utolsó albekezdésére, az Európai Unióról szóló szerződés 23. cikke (2) bekezdésének második francia bekezdésével összefüggésben,mivel:A Tanácsnak határoznia kell a 2004. évre vonatkozó végleges költségvetésről,A KÖVETKEZŐKÉPPEN HATÁROZOTT:1. cikk(1) Az EUPM 2004-es folyó működési költségeit fedező 17,5 millió eurós összeget az Európai Unió általános költségvetéséből közösen kell finanszírozni.(2) Az (1) bekezdésben meghatározott, az Európai Unió általános költségvetéséből finanszírozott kiadások kezelésére a költségvetési ügyekre alkalmazandó közösségi eljárások és szabályok vonatkoznak azzal a kivétellel, hogy semmilyen előfinanszírozás nem marad a Közösség tulajdonában.2. cikkEz a határozat az elfogadásának napján lép hatályba.3. cikkEzt a határozatot az Európai Unió Hivatalos Lapjában ki kell hirdetni.Kelt Brüsszelben, 2003. december 8-án.a Tanács részérőlaz elnökF. Frattini[1] HL L 70., 2002.3.13., 1. o.--------------------------------------------------


title: 2014/569/EU: Az Európai Parlament határozata ( 2014. április 3. ) az Európai Repülésbiztonsági Ügynökség 2012-es pénzügyi évre szóló költségvetésének végrehajtására vonatkozó mentesítésről

text:
               5.9.2014

               HU

               Az Európai Unió Hivatalos Lapja

               L 266/182

         AZ EURÓPAI PARLAMENT HATÁROZATA
   (2014. április 3.)
   az Európai Repülésbiztonsági Ügynökség 2012-es pénzügyi évre szóló költségvetésének végrehajtására vonatkozó mentesítésről
   (2014/569/EU)
   AZ EURÓPAI PARLAMENT,

               —

               tekintettel az Európai Repülésbiztonsági Ügynökség 2012-es pénzügyi évre szóló végleges éves beszámolójára,

               —

               tekintettel a Számvevőszéknek az Európai Repülésbiztonsági Ügynökség 2012-es pénzügyi évre vonatkozó éves beszámolójáról szóló jelentésére (1), az ügynökség válaszaival együtt,

               —

               tekintettel a Tanács 2014. február 18-i ajánlására (05849/2014 – C7-0054/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Repülésbiztonsági Ügynökség létrehozásáról szóló 216/2008/EK európai parlamenti és tanácsi rendeletre (4) és különösen annak 60. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A7-0221/2014),

               1.

               mentesítést ad az Európai Repülésbiztonsági Ügynökség ügyvezető igazgatója számára az ügynökség 2012-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Repülésbiztonsági Ügynökség igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 365., 2013.12.13., 66. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 79., 2008.3.19., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: 2012/501/EU: A Bizottság határozata ( 2012. szeptember 7. ) a Kínai Népköztársaságból származó citromsav behozatalára vonatkozó dömpingellenes eljárással kapcsolatban felajánlott kötelezettségvállalások elfogadásáról szóló 2008/899/EK határozat módosításáról

text:
               8.9.2012

               HU

               Az Európai Unió Hivatalos Lapja

               L 244/27

         A BIZOTTSÁG HATÁROZATA
   (2012. szeptember 7.)
   a Kínai Népköztársaságból származó citromsav behozatalára vonatkozó dömpingellenes eljárással kapcsolatban felajánlott kötelezettségvállalások elfogadásáról szóló 2008/899/EK határozat módosításáról
   (2012/501/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: alaprendelet) és különösen annak 8. és 9. cikkére,
   a tanácsadó bizottsággal folytatott konzultációt követően,
   mivel:
   A.   MEGLÉVŐ INTÉZKEDÉSEK

               (1)

               A Tanács az 1193/2008/EK rendelettel (2) végleges dömpingellenes vámot vetett ki a Kínai Népköztársaságból származó citromsav (a továbbiakban: érintett termék) Unióba történő behozatalára.

               (2)

               A Bizottság a 2008/899/EK határozattal (3) (a továbbiakban: határozat) árra vonatkozó együttes kötelezettségvállalást (a továbbiakban: kötelezettségvállalás) fogadott el többek között a Laiwu Taihe Biochemistry Co. Ltd. („Laiwu Taihe”) vállalattól és a kínai fém-, ásvány- és vegyianyag-importőrök és exportőrök kereskedelmi kamarájától („CCCMC”).

               (3)

               A Laiwu Taihétől – az egyetlen, piacgazdasági elbánásban részesülő vállalattól – elfogadott kötelezettségvállalás a hatálya alá tartozó termék minimális importárát a vizsgálat során megállapított rendes érték alapján rögzítette. Továbbá, a kötelezettségvállalás a minimális importár indexálását is előírta az exportáló gyártó által használt fő nyersanyag, a gabona nyilvános nemzetközi árfolyamával összhangban.

               (4)

               A Laiwu Taihe vállalta továbbá, hogy jelentést nyújt be az azon vevőknek értékesített, EU-n kívüli, az áralkalmazás szabályait betartó összes eladásáról, amelyek szervezete vagy struktúrája az EU határain kívülre terjed, amennyiben a vállalat ezeknek a vevőknek az EU-ban is értékesít terméket.

               (5)

               Mindemellett a Laiwu Taihe beleegyezett abba, hogy a Bizottságot rendszeresen és részletesen tájékoztatja az Unióba irányuló exportjáról, vagyis a Bizottság hatékonyan ellenőrizheti a kötelezettségvállalások teljesítését.

               (6)

               A kötelezettségvállalás elfogadásakor a Bizottság a keresztkompenzáció kockázatát csekélynek ítélte.

         B.   MEGVÁLTOZOTT KÖRÜLMÉNYEK

               (7)

               A Laiwu Taihe 2011 őszén tájékoztatta a Bizottságot arról a szándékáról, hogy az érintett termék további típusainak gyártásába kezd, amelyek nem tartoznak a kötelezettségvállalás hatálya alá, és amelyek uniós piacon történő értékesítésére dömpingellenes vámok vonatkoznak.

               (8)

               A Bizottság megvizsgálta a szóban forgó új kereskedelmi szerkezet hatásait, és arra a következtetésre jutott, hogy abban az esetben, amikor a kötelezettségvállalás hatálya alá tartozó terméket, valamint az érintett termék kötelezettségvállalás hatálya alá nem tartozó további típusait ugyanazon vevőknek értékesítik, magas a keresztkompenzáció kockázata.

               (9)

               Továbbá, a Bizottság tudomást szerzett egy olyan kereskedelmi vállalkozásról, amelyre nem vonatkozik jelentéstételi kötelezettség, ugyanakkor telephelye megegyezik a Laiwu Taihe telephelyével; a Bizottság megítélése szerint ez további nehézségeket jelent a kötelezettségvállalás hatékony ellenőrzése vonatkozásában. A Bizottság ennek értelmében arról tájékoztatta a Laiwu Taihe vállalatot, hogy fontolóra veszi a kötelezettségvállalás visszavonását.

               (10)

               Ezt követően a Laiwu Taihe felajánlotta, hogy az érintett termék további típusait a kötelezettségvállalás hatálya alá tartozó terméktípus minimális importárát figyelembe véve értékesíti. A vállalat azt is felajánlotta, hogy e terméktípusokat közvetlenül az Unióban értékesíti, továbbá hogy ezekre az értékesítésekre is kiterjeszti a jelentéstételi kötelezettséget.

               (11)

               A Bizottság véleménye szerint ezek a kötelezettségvállalások a következő okok miatt nem változtathatnak az eredeti megítélésen. Egyrészt az érintett termék olyan típusaira vonatkozó árrendszer bevezetése, amelyeket a vállalat nem gyártott az eredeti vizsgálati időszak alatt, a kötelezettségvállalás hatálya alá tartozó termékkör felülvizsgálatát vonná maga után, amelynek feltétele a minimális importár ismételt megállapítására irányuló közbenső felülvizsgálat. Ellenkező esetben a keresztkompenzáció magas kockázata továbbra is fennállna, amennyiben a kötelezettségvállalás hatálya alá tartozó terméktípust és az érintett termék egyéb típusait ugyanazon vevőknek értékesítik. Másrészt az egyéb kereskedőknek történő értékesítés, illetve a kibővített jelentéstételi kötelezettségnek megfelelően küldött, az érintett termék további típusainak értékesítésével kapcsolatos többletinformációk fölöttébb megnehezítenék a kötelezettségvállalás ellenőrzését.

               (12)

               A fenti megfontolások alapján a Bizottság arra a következtetésre jutott, hogy a termékskála változását követően a Laiwu Taihétől elfogadott kötelezettségvállalás kivitelezhetetlenné válik, és azt vissza kell vonni.

               (13)

               A Laiwu Taihe vállalatot értesítették a Bizottság következtetéseiről, és lehetőséget kapott, hogy megtegye észrevételeit.

               (14)

               A Laiwu Taihe lehetőséget kapott a meghallgatásra, és írásos beadványokat is eljuttatott a Bizottsághoz, amelyekben a vállalat megismételte kötelezettségvállalásait, azaz hogy az érintett termék további típusait a kötelezettségvállalás hatálya alá tartozó terméktípus minimális importárát figyelembe véve értékesíti; az uniós vevőknek a Kínai Népköztársaságban működő, hazai kereskedelmi vállalatok közvetítése nélkül, közvetlenül értékesít, valamint a két további terméktípus vonatkozásában rendelkezésre bocsátja az összes, exportértékesítéssel kapcsolatos dokumentumot. A vállalat egyúttal azt állította, hogy a kötelezettségvállalás – miszerint az új terméktípusokat a kötelezettségvállalás hatálya alá tartozó termék minimális importárával megegyező, vagy azt meghaladó áron értékesíti – nem járna a kötelezettségvállalás hatálya alá tartozó termékkör felülvizsgálatával, amely kizárólag időközi felülvizsgálat révén lehetséges. Ezenfelül a Laiwu Taihe javasolta, hogy a Bizottság szolgálatai tegyenek telephelyi ellenőrző látogatást, többek között a Laiwu Taihe termelési költségekre vonatkozó adatainak ellenőrzése céljából.

               (15)

               A Bizottság álláspontja szerint a beadványok az eredeti megítélés szempontjából nem tartalmaznak új elemeket. A megítélés szerint az eredeti vizsgálatban termelés hiányában nem szereplő terméktípusok árának meghatározása nem zárja ki a keresztkompenzáció kockázatát, mivel a szóban forgó árat nem állapították meg, és ellenőrzésére sem került sor. Tekintve többek között a Laiwu Taihe termelési költségszerkezetének ellenőrzését, az az álláspont alakult ki, hogy szükség esetén ezekre az ellenőrzésekre egy közbenső felülvizsgálat keretében kerülhet sor.

         C.   A 2008/899/EK HATÁROZAT MÓDOSÍTÁSA

               (16)

               Ezért az alaprendelet 8. cikkének (9) bekezdésével és a kötelezettségvállalás vonatkozó záradékaival összhangban, amelyek a Bizottságot a kötelezettségvállalás elfogadásának egyoldalú visszavonására hatalmazzák fel, a Bizottság úgy határozott, hogy vissza kell vonni a Laiwu Taihe és a CCCMC együttesen vállalt kötelezettségvállalásának elfogadását, a 2008/899/EK határozatot pedig módosítani kell. Ennek megfelelően a Laiwu Taihe vállalat által gyártott érintett termék (TARIC-kiegészítő kód: A880) behozatalára az 1193/2008/EK rendelet 1. cikkében előírt végleges dömpingellenes vámokat kell alkalmazni,

         ELFOGADTA EZT A HATÁROZATOT:
   1. cikk
   A Bizottság visszavonja a Laiwu Taihe Biochemistry Co. Ltd. vállalat és a kínai fém-, ásvány- és vegyianyag-importőrök és exportőrök kereskedelmi kamarája együttes kötelezettségvállalásának (TARIC-kiegészítő kód: A880) elfogadását.
   2. cikk
   A 2008/899/EK határozat 1. cikkében szereplő táblázat helyébe a következő táblázat lép:

                  „Ország

                  Vállalat

                  TARIC-kiegészítő kód

                  Kínai Népköztársaság

                  COFCO Biochemical (Anhui) Co., Ltd – No 73 Daquing Road, Bengbu City 233010, Anhui tartomány

                  A874

                  Gyártó: RZBC Co., Ltd – No 9 Xinghai West Road, Rizhao, Shandong tartomány, értékesítő: gyártóval kapcsolatban álló értékesítő vállalat: RZBC Imp. & Exp. Co., Ltd – No 66, Lvzhou South Road, Rizhao (Liangyou Grand View Hotel, 22nd Floor, Building A), Shandong tartomány

                  A 926

                  Gyártó: RZBC (Juxian) Co., Ltd – West Wing, Chengyang North Road, Ju County, Rizhao, Shandong tartomány, értékesítő: gyártóval kapcsolatban álló értékesítő vállalat: RZBC Imp. & Exp. Co., Ltd – No 66, Lvzhou South Road, Rizhao (Liangyou Grand View Hotel, 22nd Floor, Building A), Shandong tartomány

                  A927

                  TTCA Co., Ltd. – West, Wenhe Bridge North, Anqui City, Shandong tartomány

                  A878

                  Yixing Union Biochemical Co., Ltd – Economic Development Zone Yixing City 214203, Jiangsu tartomány

                  A879

                  Weifang Ensign Industry Co. Ltd., Changsheng Street No 1567, Changle, Weifang, Shandong tartomány

                  A882”

   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2012. szeptember 7-én.

            a Bizottság részéről

            az elnök

         José Manuel BARROSO

      (1)  HL L 343., 2009.12.22., 51. o.

      (2)  HL L 323., 2008.12.3., 1. o.

      (3)  HL L 323., 2008.12.3., 62. o.


title: 2011/788/EU: Az Európai Központi Bank határozata ( 2011. november 3. ) az azon tagállamok nemzeti központi bankjai monetáris jövedelmének felosztásáról, amelyeknek pénzneme az euro című EKB/2010/23 határozat módosításáról (EKB/2011/18)

text:
               2.12.2011

               HU

               Az Európai Unió Hivatalos Lapja

               L 319/116

         AZ EURÓPAI KÖZPONTI BANK HATÁROZATA
   (2011. november 3.)
   az azon tagállamok nemzeti központi bankjai monetáris jövedelmének felosztásáról, amelyeknek pénzneme az euro című EKB/2010/23 határozat módosításáról
   (EKB/2011/18)
   (2011/788/EU)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank Alapokmányára és különösen annak 32. cikkére,
   mivel:

               (1)

               Az azon tagállamok nemzeti központi bankjai monetáris jövedelmének felosztásáról, amelyeknek pénzneme az euro című, 2010. november 25-i EKB/2010/23 határozat (1) létrehoz egy mechanizmust a monetáris politikai műveletekből származó monetáris jövedelem összevonására és felosztására.

               (2)

               A második fedezettkötvény-vásárlási program végrehajtásáról szóló, 2011. november 3-i EKB/2011/17 határozat (2) létrehoz egy második fedezettkötvény-vásárlási programot monetáris politikai célokra.

               (3)

               A Kormányzótanács megítélése szerint a fedezettkötvény-vásárlási program végrehajtásáról szóló, 2009. július 2-i EKB/2009/16 határozat (3) alapján történő vásárlásokhoz hasonlóan az EKB/2011/17 határozat alapján vásárolt fedezett kötvények is jövedelemtermelőnek minősülnek az EKB/2010/23 határozatban meghatározott referencia-kamatlábon.

               (4)

               Az EKB/2010/23 határozatot ezért megfelelően módosítani kell,

         ELFOGADTA EZT A HATÁROZATOT:
   1. cikk
   Módosítás
   Az EKB/2010/23 határozat 3. cikkének (1) bekezdése helyébe a következő szöveg lép:

      „(1)   Az egyes NKB-k monetáris jövedelmének összegét a könyvelésében rögzített, számításba bevonható eszközökből származó tényleges jövedelem mérése útján kell meghatározni. Ez alól kivétel az arany, ami nem tekinthető jövedelemtermelőnek, míg a fedezettkötvény-vásárlási program végrehajtásáról szóló, 2009. július 2-i EKB/2009/16 határozat (4), illetve a második fedezettkötvény-vásárlási program végrehajtásáról szóló, 2011. november 3-i EKB/2011/7 határozat (5) alapján a monetáris politikai célokból tartott értékpapírok a referencia-kamatlábon tekinthetők jövedelemtermelőnek.

   2. cikk
   Záró rendelkezés
   Ez a határozat 2011. december 31-én lép hatályba.

      Kelt Frankfurt am Mainban, 2011. november 3-án.

            az EKB elnöke

         Mario DRAGHI

      (1)  HL L 35., 2011.2.9., 17. o.

      (2)  HL L 297., 2011.11.16., 70. o.

      (3)  HL L 175., 2009.7.4., 18. o.

      (4)  HL L 175., 2009.7.4., 18. o.

      (5)  HL L 297., 2011.11.16., 70. o.”


title: 2010/391/: A Bizottság határozata ( 2010. július 8. ) Litvánia és az olaszországi Molise régió hivatalos brucellózistól (B. melitensis) mentessé nyilvánítása tekintetében a 93/52/EGK határozat mellékleteinek módosításáról, valamint Olaszország egyes közigazgatási régiói számára a szarvasmarhák tuberkulózisától, brucellózisától és enzootikus leukózisától mentes státus hivatalos megállapítása tekintetében a 2003/467/EK határozat mellékleteinek módosításáról (az értesítés a C(2010) 4592. számú dokumentummal történt)  EGT-vonatkozású szöveg

text:
               15.7.2010

               HU

               Az Európai Unió Hivatalos Lapja

               L 180/21

         A BIZOTTSÁG HATÁROZATA
   (2010. július 8.)
   Litvánia és az olaszországi Molise régió hivatalos brucellózistól (B. melitensis) mentessé nyilvánítása tekintetében a 93/52/EGK határozat mellékleteinek módosításáról, valamint Olaszország egyes közigazgatási régiói számára a szarvasmarhák tuberkulózisától, brucellózisától és enzootikus leukózisától mentes státus hivatalos megállapítása tekintetében a 2003/467/EK határozat mellékleteinek módosításáról
   (az értesítés a C(2010) 4592. számú dokumentummal történt)
   (EGT-vonatkozású szöveg)
   (2010/391/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre (1) és különösen annak A. melléklete I.4. és II.7. pontjára és D. melléklete I.E. pontjára,
   tekintettel a juh- és kecskefélék Közösségen belüli kereskedelmére irányadó állat-egészségügyi feltételekről szóló, 1991. január 28-i 91/68/EGK tanácsi irányelvre (2) és különösen annak A. melléklete 1. fejezetének II. szakaszára,
   mivel:

               (1)

               A 91/68/EGK tanácsi irányelv a juh- és kecskefélék Unión belüli kereskedelmére irányadó állat-egészségügyi feltételekről rendelkezik. Meghatározza azokat a feltételeket, amelyek szükségesek ahhoz, hogy egy tagállamot vagy annak régióját hivatalosan brucellózismentessé lehessen nyilvánítani.

               (2)

               Az egyes tagállamok vagy régiók brucellózisra (B. melitensis) vonatkozó követelményeknek való megfelelősége rögzítéséről és hivatalosan brucellózismentes tagállammá, illetve régióvá nyilvánításáról szóló, 1992. december 21-i 93/52/EGK bizottsági határozat (3) mellékleteiben felsorolja azokat a tagállamokat és tagállami régiókat, amelyek a 91/68/EGK irányelv alapján hivatalosan brucellózistól (B. melitensis) mentesnek minősülnek.

               (3)

               Litvánia annak érdekében, hogy teljes területét hivatalosan brucellózistól (B. melitensis) mentessé lehessen nyilvánítani, olyan dokumentumokat nyújtott be a Bizottsághoz, amelyek igazolják, hogy eleget tesz a 91/68/EGK irányelvben meghatározott, megfelelő feltételeknek. E tagállamot ezért hivatalosan brucellózismentessé kell nyilvánítani. A 93/52/EK határozat I. mellékletét következésképpen ennek megfelelően módosítani kell.

               (4)

               Olaszország annak érdekében, hogy a Molise régiót hivatalosan brucellózistól (B. melitensis) mentessé nyilvánítsák, a régió összes megyéjére vonatkozóan olyan dokumentumokat nyújtott be a Bizottsághoz, amelyek igazolják, hogy eleget tesz a 91/68/EGK irányelvben meghatározott, megfelelő feltételeknek. E régiót ezért hivatalosan brucellózismentessé kell nyilvánítani.

               (5)

               Olaszország kérte továbbá, hogy a Bizottság ennek megfelelően módosítsa a 93/52/EGK határozat II. mellékletében található, hivatalosan brucellózistól (B. melitensis) mentessé nyilvánított tagállami régiók jegyzékében szereplő, Olaszországra vonatkozó bejegyzést. Olaszország jelenlegi közigazgatási felosztása szerint Trentino–Alto Adige régió két elkülönülő területre, Bolzano megyére és Trento megyére osztható. Szardínia régiója nyolc megyére tagolódik. Ezenfelül, mivel Lombardia, Piemonte, Toszkána, Szardínia és Umbria régió valamennyi megyéjét már hivatalosan brucellózistól (B. melitensis) mentessé nyilvánították, e régiók egészét is hivatalosan a betegségtől mentesnek kell minősíteni.

               (6)

               A 93/52/EGK határozat II. mellékletében az Olaszországra vonatkozó bejegyzést ezért ennek megfelelően módosítani kell.

               (7)

               A 64/432/EGK irányelv a szarvasmarhák és a sertések Unión belüli kereskedelmére irányul. Meghatározza azokat a feltételeket, amelyek szükségesek ahhoz, hogy egy tagállamot, illetve annak egy részét vagy régióját a szarvasmarha-állományok tekintetében hivatalosan tuberkulózismentessé, brucellózismentessé vagy a szarvasmarhák enzootikus leukózisától mentessé lehessen nyilvánítani.

               (8)

               Az egyes tagállamok, vagy a tagállamok egyes régiói szarvasmarha-állományainak hivatalosan tuberkulózismentes, brucellózismentes és szarvasmarhák enzootikus leukózisától mentes státusa megállapításáról szóló, 2003. június 23-i 2003/467/EK bizottsági határozat (4) I., II., illetve III. mellékletében a fenti betegségektől mentesnek nyilvánított tagállamokat és régiókat sorolja fel.

               (9)

               Olaszország annak érdekében, hogy Lombardia és Toszkána régió minden megyéjét, valamint Szardínia régióban Cagliari, Medio-Campidano, Ogliastra és Olbia-Tempio megyét hivatalosan Olaszország tuberkulózismentes régióivá lehessen nyilvánítani, olyan dokumentumokat nyújtott be a Bizottsághoz, amelyek igazolják, hogy a fent említett régiók és megyék eleget tesznek a 64/432/EGK irányelvben meghatározott, megfelelő feltételeknek.

               (10)

               Olaszország annak érdekében, hogy Molise régió Campobasso megyéjét Olaszország brucellózismentes régiójává lehessen nyilvánítani, olyan dokumentumokat nyújtott be a Bizottsághoz, amelyek igazolják, hogy az említett megye megfelel a 64/432/EGK irányelvben meghatározott, megfelelő feltételeknek.

               (11)

               Olaszország annak érdekében, hogy Campania régió Nápoly megyéjét, Puglia régió Brindisi megyéjét, valamint Szicília régió Agrigento, Caltanissetta, Siracusa és Trapani megyéjét Olaszország szarvasmarhák enzootikus leukózisától mentes régióivá lehessen nyilvánítani, olyan dokumentumokat nyújtott be a Bizottsághoz, amelyek igazolják, hogy az említett megyék megfelelnek a 64/432/EGK irányelvben meghatározott, megfelelő feltételeknek.

               (12)

               Az Olaszország által benyújtott dokumentumok értékelését követően a szóban forgó megyéket és régiókat Olaszország hivatalosan tuberkulózis-, brucellózis-, illetve szarvasmarhák enzootikus leukózisától mentes régióivá kell nyilvánítani.

               (13)

               Olaszország kérte továbbá, hogy a Bizottság ennek megfelelően módosítsa a 2003/467/EGK határozat mellékleteiben található, hivatalosan tuberkulózis-, brucellózis- és szarvasmarhák enzootikus leukózisától mentessé nyilvánított tagállami régiók jegyzékeiben az Olaszországra vonatkozó bejegyzést. Olaszország jelenlegi közigazgatási felosztása szerint Trentino–Alto Adige régió két elkülönülő területre, Bolzano megyére és Trento megyére osztható.

               (14)

               Ezenfelül, mivel Emilia-Romagna, Lombardia, Szardínia és Umbria régió összes – a 2003/467/EK határozat II. mellékletének 2. fejezetében felsorolt – megyéjét már hivatalosan brucellózismentessé nyilvánították, és Emilia-Romagna, Lombardia, Marche, Piemonte, Toszkána, Umbria és Val d’Aosta régió összes – a 2003/467/EK határozat III. mellékletének 2. fejezetében felsorolt – megyéjét már hivatalosan szarvasmarhák enzootikus leukózisától mentessé nyilvánították, a fent említett régiók egészét hivatalosan a megfelelő betegségektől mentes régiónak kell tekinteni.

               (15)

               Következésképpen a 2003/467/EK határozat mellékleteit ennek megfelelően módosítani kell.

               (16)

               A 93/52/EGK és a 2003/467/EK határozatot ezért ennek megfelelően módosítani kell.

               (17)

               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A HATÁROZATOT:
   1. cikk
   A 93/52/EGK határozat mellékletei e határozat I. mellékletének megfelelően módosulnak.
   2. cikk
   A 2003/467/EK határozat mellékletei e határozat II. mellékletének megfelelően módosulnak.
   3. cikk
   E határozatnak a tagállamok a címzettjei.

      Kelt Brüsszelben, 2010. július 8-án.

            a Bizottság részéről

         John DALLI

            a Bizottság tagja

      (1)  HL 121., 1964.7.29., 1977/64. o.

      (2)  HL L 46., 1991.2.19., 19. o.

      (3)  HL L 13., 1993.1.21., 14. o.

      (4)  HL L 156., 2003.6.25., 74. o.

      I. MELLÉKLET
      A 93/52/EGK határozat mellékletei a következőképpen módosulnak:

                  1.

                  Az I. melléklet helyébe a következő szöveg lép:

                     „I. MELLÉKLET

                        TAGÁLLAMOK

                                 ISO-kód

                                 Tagállam

                                 BE

                                 Belgium

                                 CZ

                                 Cseh Köztársaság

                                 DK

                                 Dánia

                                 DE

                                 Németország

                                 IE

                                 Írország

                                 LT

                                 Litvánia

                                 LU

                                 Luxemburg

                                 HU

                                 Magyarország

                                 NL

                                 Hollandia

                                 AT

                                 Ausztria

                                 PL

                                 Lengyelország

                                 RO

                                 Románia

                                 SI

                                 Szlovénia

                                 SK

                                 Szlovákia

                                 FI

                                 Finnország

                                 SE

                                 Svédország

                                 UK

                                 Egyesült Királyság”

                  2.

                  A II. mellékletben az Olaszországra vonatkozó bejegyzés helyébe a következő szöveg lép:
                  „Olaszországban:

                              —

                              Abruzzo régió: Pescara megye,

                              —

                              Bolzano megye,

                              —

                              Friuli Venezia Giulia régió,

                              —

                              Lazio régió: Latina, Rieti, Róma, Viterbo megye,

                              —

                              Liguria régió: Savona megye,

                              —

                              Lombardia régió,

                              —

                              Marche régió,

                              —

                              Molise régió,

                              —

                              Piemonte régió,

                              —

                              Szardínia régió,

                              —

                              Toszkána régió,

                              —

                              Trento megye,

                              —

                              Umbria régió,

                              —

                              Veneto régió.”

      II. MELLÉKLET
      A 2003/467/EK határozat mellékletei a következőképpen módosulnak:

                  1.

                  Az I. melléklet 2. fejezetében az Olaszországra vonatkozó bejegyzés helyébe a következő szöveg lép:
                  „Olaszországban:

                              —

                              Abruzzo régió: Pescara megye,

                              —

                              Bolzano megye,

                              —

                              Emilia-Romagna régió,

                              —

                              Friuli-Venezia Giulia régió,

                              —

                              Lombardia régió,

                              —

                              Marche régió: Ascoli Piceno megye,

                              —

                              Piemonte régió: Novara, Verbania és Vercelli megye,

                              —

                              Szardínia régió: Cagliari, Medio-Campidano, Ogliastra, Olbia-Tempio és Oristano megye,

                              —

                              Toszkána régió,

                              —

                              Trento megye,

                              —

                              Veneto régió.”

                  2.

                  A II. melléklet 2. fejezetében az Olaszországra vonatkozó bejegyzés helyébe a következő szöveg lép:
                  „Olaszországban:

                              —

                              Abruzzo régió: Pescara megye,

                              —

                              Bolzano megye,

                              —

                              Emilia-Romagna régió,

                              —

                              Friuli-Venezia Giulia régió,

                              —

                              Lazio régió: Rieti megye,

                              —

                              Liguria régió: Imperia és Savona megye,

                              —

                              Lombardia régió,

                              —

                              Marche régió,

                              —

                              Molise régió: Campobasso megye,

                              —

                              Piemonte régió,

                              —

                              Puglia régió: Brindisi megye,

                              —

                              Szardínia régió,

                              —

                              Toszkána régió,

                              —

                              Trento megye,

                              —

                              Umbria régió,

                              —

                              Veneto régió.”

                  3.

                  A III. melléklet 2. fejezetében az Olaszországra vonatkozó bejegyzés helyébe a következő szöveg lép:
                  „Olaszországban:

                              —

                              Abruzzo régió: Pescara megye,

                              —

                              Bolzano megye,

                              —

                              Campania régió: Nápoly megye,

                              —

                              Emilia-Romagna régió,

                              —

                              Friuli-Venezia Giulia régió,

                              —

                              Lazio régió: Frosinone és Rieti megye,

                              —

                              Liguria régió: Imperia és Savona megye,

                              —

                              Lombardia régió,

                              —

                              Marche régió,

                              —

                              Molise régió,

                              —

                              Piemonte régió,

                              —

                              Puglia régió: Brindisi megye,

                              —

                              Szardínia régió,

                              —

                              Szicília régió: Agrigento, Caltanissetta, Siracusa és Trapani megye,

                              —

                              Toszkána régió,

                              —

                              Trento megye,

                              —

                              Umbria régió,

                              —

                              Val d’Aosta régió,

                              —

                              Veneto régió.”


title: 2011/755/EU: Az Európai Parlament határozata ( 2011. október 25. ) az Európai Unió 2009-es pénzügyi évre szóló általános költségvetésének végrehajtására vonatkozó mentesítésről, II. szakasz – Tanács

text:
               26.11.2011

               HU

               Az Európai Unió Hivatalos Lapja

               L 313/11

         AZ EURÓPAI PARLAMENT HATÁROZATA
   (2011. október 25.)
   az Európai Unió 2009-es pénzügyi évre szóló általános költségvetésének végrehajtására vonatkozó mentesítésről, II. szakasz – Tanács
   (2011/755/EU)
   AZ EURÓPAI PARLAMENT,
   tekintettel az Európai Unió 2009-es pénzügyi évre szóló általános költségvetésére (1),
   tekintettel az Európai Unió 2009-es pénzügyi évre vonatkozó végleges éves beszámolójára (SEC(2010) 963 – C7-0213/2010) (2),
   tekintettel a Tanácsnak a 2009-ben elvégzett belső ellenőrzésekről a mentesítésért felelős hatóság számára készített éves jelentésére,
   tekintettel a Számvevőszék éves jelentésére a 2009-es pénzügyi évre szóló költségvetés végrehajtásáról, az intézmények válaszaival (3) együtt,
   tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4),
   tekintettel a 2011. május 10-i, a 2009-es pénzügyi évre vonatkozó mentesítésről szóló határozatot elhalasztó határozatára (5), valamint az azt kísérő állásfoglalásra,
   tekintettel az EK-Szerződés 272. cikkének (10) bekezdésére, 274., 275. és 276. cikkére és az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (6) és különösen annak 50., 86., 145., 146. és 147. cikkére,
   tekintettel a Tanács főtitkárának/a közös kül- és biztonságpolitikai főképviselőnek a tanácsi tagok küldöttei utazási költségeinek megtérítésére vonatkozó 190/2003. sz. határozatára (7),
   tekintettel a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között 2006. május 17-én létrejött intézményközi megállapodásra (8),
   tekintettel eljárási szabályzata 77. cikkére és VI. mellékletére,
   tekintettel a Költségvetési Ellenőrző Bizottság második jelentésére (A7-0328/2011),

               1.

               megtagadja a mentesítést a Tanács főtitkárától a Tanács 2009-es pénzügyi évre szóló költségvetése végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, a Bíróságnak, a Számvevőszéknek, az európai ombudsmannak és az európai adatvédelmi biztosnak, és gondoskodjon az Európai Unió Hivatalos Lapjában való közzétételükről (L sorozat).

            az elnök

         Jerzy BUZEK

            a főtitkár

         Klaus WELLE

      (1)  HL L 69., 2009.3.13.

      (2)  HL C 308., 2010.11.12., 1. o.

      (3)  HL C 303., 2010.11.9., 1. o.

      (4)  HL C 308., 2010.11.12., 129. o.

      (5)  HL L 250., 2011.9.27., 23. o.

      (6)  HL L 248., 2002.9.16., 1. o.

      (7)  A Tanács 2002. július 22-i eljárási szabályzatához (HL L 230., 2002.8.28., 7. o.) kapcsolódó határozat.

      (8)  HL C 139., 2006.6.14., 1. o.
    ---documentbreak---

               26.11.2011

               HU

               Az Európai Unió Hivatalos Lapja

               L 313/13

         AZ EURÓPAI PARLAMENT ÁLLÁSFOGLALÁSA
   (2011. október 25.)
   az Európai Unió 2009-es pénzügyi évre szóló általános költségvetésének végrehajtására vonatkozó mentesítésről szóló határozata szerves részét képező megjegyzésekkel, II. szakasz – Tanács
   AZ EURÓPAI PARLAMENT,
   tekintettel az Európai Unió 2009-es pénzügyi évre szóló általános költségvetésére (1),
   tekintettel az Európai Unió 2009-es pénzügyi évre vonatkozó végleges éves beszámolójára (SEC(2010) 963 – C7-0213/2010) (2),
   tekintettel a Tanácsnak a 2009-ben elvégzett belső ellenőrzésekről a mentesítésért felelős hatóság számára készített éves jelentésére,
   tekintettel a Számvevőszék éves jelentésére a 2009-es pénzügyi évre szóló költségvetés végrehajtásáról, az intézmények válaszaival (3) együtt,
   tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4),
   tekintettel a 2011. május 10-i, a 2009-es pénzügyi évre vonatkozó mentesítésről szóló határozatot elhalasztó határozatára (5), valamint az azt kísérő állásfoglalásra,
   tekintettel az EK-Szerződés 272. cikkének (10) bekezdésére, 274., 275. és 276. cikkére és az Európai Unió működéséről szóló szerződés (EUMSZ) 314. cikkének (10) bekezdésére, valamint 317., 318. és 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (6) (költségvetési rendelet) és különösen annak 50., 86., 145., 146. és 147. cikkére,
   tekintettel a Tanács főtitkárának/a közös kül- és biztonságpolitikai főképviselőnek a tanácsi tagok küldöttei utazási költségeinek megtérítésére vonatkozó 190/2003. sz. határozatára (7),
   tekintettel a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között 2006. május 17-én létrejött intézményközi megállapodásra (8),
   tekintettel eljárási szabályzata 77. cikkére és VI. mellékletére,
   tekintettel a Költségvetési Ellenőrző Bizottság második jelentésére (A7-0328/2011),

               A.

               mivel „a polgároknak jogukban áll tudni, hogy mire költik az általuk befizetett adókat, és hogyan élnek a politikai szervek a rájuk ruházott hatalommal” (9),

               B.

               mivel a Tanács igazgatásának az uniós alapok végrehajtása tekintetében demokratikusan elszámoltathatónak kell lennie az uniós polgárok irányában,

               C.

               mivel az uniós jogszabályok alkalmazásának átláthatóságát is javítani kell, és az európai polgároknak joguk van ahhoz, hogy e tekintetben is jobb tájékoztatást kapjanak, a Parlament üdvözli a Tanáccsal létrejött megállapodást a megfelelési táblázatok tárgyában,

               D.

               mivel az uniós intézmények közül a Parlament az egyetlen közvetlenül választott testület, és a Parlament felelős az Európai Unió általános költségvetésének végrehajtására vonatkozó mentesítés megadásáért,

      Függő kérdések

               1.

               sajnálatának ad hangot a 2007 és 2009 közötti mentesítési eljárások során tapasztalt nehézségek miatt, emellett megerősíti a korábbi mentesítési állásfoglalásaiban a vonatkozó pénzügyi évekkel kapcsolatban kifejtett álláspontját;

               2.

               nyugtázza, hogy 2011. február 28-án kézhez kapta a Tanács 2009-re vonatkozó mentesítésének eljárásához kapcsolódó dokumentumokat (a 2009-es végleges pénzügyi kimutatásokat és elszámolásokat, a pénzügyi tevékenységekről szóló jelentést, valamint a 2009-es belső ellenőrzések összefoglalóját) tartalmazó, a Tanács főtitkára által jegyzett levelet, és üdvözli ezt a lépést mint a Tanács igazgatási költségvetésére vonatkozó demokratikus elszámoltathatóság biztosításának irányába tett konstruktív intézkedést;

               3.

               üdvözli, hogy a Tanács benyújtotta a fent említett dokumentumokat a Parlamentnek, és hogy a Tanács soros elnöksége részt vett a plenáris ülésen a 2009. évre vonatkozó mentesítésről tartott vitán; ugyanakkor emlékeztet arra, hogy a mentesítést elhalasztották, mivel a Parlament számos, korábban felmerült függő kérdésre nem kapott választ a Tanács 2009-re vonatkozó mentesítésével kapcsolatban, nevezetesen:

                           a)

                           a Tanács igazgatása nem fogadott el egyetlen arra irányuló meghívást sem, hogy találkozzon a Parlament mentesítési eljárásért felelős bizottságával, és megvitassa a Tanács 2009. évi költségvetésének végrehajtásával kapcsolatos kérdéseket, következésképpen a Parlament még megerősítésre vár arra vonatkozóan, hogy a Tanács főtitkára hajlandó-e személyesen megjelenni a mentesítési eljárásért felelős bizottság valamely ülésén és megválaszolni a bizottság tagjainak kérdéseit;

                           b)

                           a Parlament nem kapta meg a Tanács igazgatásától a 2011. május 10-i állásfoglalásában kért információkat és dokumentumokat;

      A Parlament joga a mentesítés megadására

               4.

               tudomásul veszi a Tanács soros elnökségének az Európai Parlament elnökéhez írt 2011. június 2-i levelét, amelyben a Tanács úgy ítéli meg, hogy „a Parlament 2011. május 10-i szavazásának eredményeként az EUMSZ 319. cikkének megfelelően az uniós jogszabályokkal összhangban megtörtént valamennyi 2009-es uniós elszámolás, így a tanácsi elszámolás mentesítése is”;

               5.

               hangsúlyozza, hogy a Parlament jogosult a mentesítés megadására az EUMSZ 316., 317. és 319. cikkének együttes olvasata értelmében, amely cikkeket a szövegösszefüggésük és céljuk szerint kell értelmezni, nevezetesen hogy az Európai Unió teljes költségvetésének végrehajtása kivétel nélkül parlamenti ellenőrzés és vizsgálat tárgyát képezze, és hogy a mentesítés autonóm módon történjék nemcsak a Bizottság által végrehajtott költségvetési szakasz tekintetében, hanem a költségvetési rendelet 1. cikke szerinti egyéb intézmények által végrehajtott költségvetési szakaszok tekintetében is;

               6.

               úgy véli, hogy az EUMSZ 319. cikke és a költségvetési rendelet 50. cikke előírja az egyéb intézmények számára, hogy a költségvetés végrehajtása során ugyanazokat a szabályokat és feltételeket tartsák tiszteletben, mint a Bizottság; következésképpen úgy véli, hogy az egyes költségvetések végrehajtásáért az egyes érintett intézmények viselnek felelősséget, nem pedig egyedül a Bizottság;

               7.

               hangsúlyozza, hogy az elszámolások autonóm lezárására vonatkozó különböző lehetséges jogi értelmezések ellenére a Parlament véleménye szerint az intézmény vizsgált évben folytatott pénzgazdálkodását politikai szempontból minden tekintetben értékelni kell, fenntartva a jelenlegi intézményi egyensúlyt, amelynek megfelelően a Parlament felelős a demokratikus elszámoltathatóság uniós polgárok irányában történő biztosításáért;

               8.

               úgy véli, hogy a fent említett jogi megfontolások, valamint az egyes intézményekre, illetve szervekre vonatkozó külön-külön mentesítési határozatok elfogadásának bevett gyakorlata is alátámasztja ezt az értelmezést, emellett a mentesítési határozatokat gyakorlati okokból, az uniós intézkedések megszakadásának és zavarainak elkerülése érdekében külön-külön kell elfogadni;

               9.

               úgy véli, hogy a költségvetési rendelet 147. cikkének és az EUMSZ 265. cikkének megfelelő értelmezése alapján a Parlament mentesítésről szóló határozatát kísérő megjegyzések szerinti megfelelő lépések elmulasztása esetén a Parlamentnek jogában áll mulasztás miatt keresetet benyújtani;

      A Parlament és a Tanács eltérő szerepe a mentesítési eljárás során

               10.

               megjegyzi, hogy a Tanács soros elnökségének a Költségvetési Ellenőrző Bizottság 2011. június 21-i ülésén tett nyilatkozata szerint a COREPER által 2011. március 2-án elfogadott egyetértési megállapodás a Parlament és a Tanács közötti kapcsolatok alapjául szolgál a költségvetéseikre vonatkozó mentesítést illetően; továbbá megjegyzi, hogy ez a megállapodás teljes kölcsönösséget ír elő a Parlament és a Tanács között a dokumentumok benyújtására és a kérdések megválaszolására vonatkozóan, valamint rendelkezik arról, hogy évente kétoldalú találkozót kell rendezni a Tanács, valamint a Parlament mentesítési eljárásért felelős bizottsága képviselői, illetve a két intézmény főtitkárai között;

               11.

               teljes mértékben tiszteletben tartja a Tanács ajánló hatóságként betöltött, az EUMSZ 319. cikkében említett szerepét az éves mentesítési eljárás során; ugyanakkor nem értene egyet a Tanáccsal, amennyiben az a mentesítés megadása tekintetében saját helyzetét a Parlamentével azonosnak tekintené;

               12.

               ismételten hangsúlyozza, hogy fenn kell tartani a Parlament és a Tanács eltérő szerepével kapcsolatos különbségtételt a mentesítési eljárásban, valamint hogy a Tanács igazgatásának (Főtitkárságának) a többi uniós intézmény igazgatásához – így a Parlament igazgatásához is – hasonlóan számvevőszéki ellenőrzés alá kell tartoznia, és az EUMSZ szerinti mentesítési eljárás révén teljes mértékben elszámoltathatónak kell lennie az uniós polgárok felé a költségvetés végrehajtásáért;

               13.

               megjegyzi, hogy a Számvevőszék ezen intézmények ellenőrzését a bizottsági ellenőrzésektől függetlenül végzi, és hangsúlyozza, hogy az elszámoltathatósági lánc végső elemének a Parlament által adott mentesítésen keresztüli demokratikus kontrollnak kell lennie;

               14.

               emlékezteti a Számvevőszéket a Parlament azon javaslatára, hogy a Bíróságnál, az európai ombudsmannál és az európai adatvédelmi biztosnál a 2010-es pénzügyi évre vonatkozó számvevőszéki éves jelentésre való előkészületek során végzett vizsgálatokhoz hasonlóan végezze el a Tanácsnál működő felügyeleti és ellenőrzési rendszerek mélyreható vizsgálatát;

      A Tanács mentesítésének fő elemei

               15.

               emlékeztet arra, hogy a Tanács kiadásait éppen úgy meg kellene vizsgálni, mint a többi intézményéit, és a vizsgálat alapvető elemeinek a következőknek kell lenniük:

                           a)

                           a Tanács, valamint a mentesítési eljárásért felelős parlamenti bizottság képviselői közötti hivatalos találkozó, esetlegesen zárt ülés keretében, a bizottsági tagok kérdéseinek megválaszolása érdekében; ezen az ülésen részt kell vennie a Tanács főtitkárának, a mentesítési eljárásért felelős bizottság elnökségének, az előadónak és a képviselőcsoportok képviselőinek (koordinátorok és/vagy árnyékelőadók);

                           b)

                           a Tanács 2008. évre vonatkozó mentesítési eljárásával kapcsolatos 2010. június 16-i európai parlamenti állásfoglalásban (10) felvázoltaknak megfelelően a mentesítésnek az összes intézmény által benyújtott alábbi írásos dokumentumokon kell alapulnia:

                                       —

                                       a költségvetésük végrehajtására vonatkozó elszámolások a megelőző pénzügyi évből,

                                       —

                                       pénzügyi nyilatkozat az eszközeikről és kötelezettségeikről,

                                       —

                                       éves tevékenységi jelentés a költségvetésükről és a pénzügyi irányításról,

                                       —

                                       a belső ellenőr éves jelentése.

      (1)  HL L 69., 2009.3.13.

      (2)  HL C 308., 2010.11.12., 1. o.

      (3)  HL C 303., 2010.11.9., 1. o.

      (4)  HL C 308., 2010.11.12., 129. o.

      (5)  HL L 250., 2011.9.27., 23. o.

      (6)  HL L 248., 2002.9.16., 1. o.

      (7)  A Tanács 2002. július 22-i eljárási szabályzatához (HL L 230., 2002.8.28., 7. o.) kapcsolódó határozat.

      (8)  HL C 139., 2006.6.14., 1. o.

      (9)  Az európai átláthatósági kezdeményezés.

      (10)  HL L 252., 2010.9.25., 22. o.